‘Rebel·lió’, espectacle de dansa per a públic familiar, arriba al Tívoli
2025-07-24

El Centre Cultural Tívoli de Burjassot proposa una nova vesprada de teatre familiar per a diumenge que ve 18 de desembre. A les 18h, la companyia Marea Danza podrà en escena Rebel·lió, un espectacle de dansa basat en el clàssic de George Orwell, ‘Rebel·lió en la granja‘, que meravellarà als més menuts i també als seus acompanyants adults.

Les entrades per a gaudir en família de Rebel·lió tenen un preu de 6 euros i es poden adquirir, telemàticament, en aquest ENLLAÇ o bé, presencialment, en la pròpia taquilla del Tívoli des d’una hora abans de l’inici de l’espectacle.

Rebel·lió, amb direcció i autoria de Xavo Giménez i María Cárdenas, de la companyia La Teta Calva, va rebre el Premi de Millor Espectacle Infantil dels Premis de les Arts Escèniques del IVC 2021 i el Premi Max 2022 de Millor Disseny de Vestuari, a més d’haver sigut mereixedora d’altres nombroses nominacions i candidatures. A través del llenguatge de la dansa, amb Rebel·lió triomfa un missatge clar: cal recordar que el vertader poder resideix a defensar a la humanitat.

En l’escenari, cinc dones, cinc obreres i les seues obedients mans ja estan llestes per al treball a penes despunta l’alba, per a produir en cadena i per a posar-se al servei de les màquines. Mentre dure la jornada laboral, no seran més que bestiar, sense descans, sense vida. Però hui és el dia en què aquestes dones diran prou. Hui s’alçaran i alçaran la bandera de la rebel·lió. Hui cauran els opressors i eixiran al camp, a sentir l’herba fresca sota els peus i a delectar-se amb el cant dels ocells. Hui passaran més temps amb les seues famílies, i amb elles mateixes. Hui és el dia de la rebel·lió!